Giles, Giles & Fripp

Giles, Giles & Fripp bola britská rocková skupina fungujúca v rokoch 1967 a 1968. Jej zakladajúcimi členmi boli Michael Giles (bicie, spev), Peter Giles (basgitara, spev) a Robert Fripp (gitara). Natočila jeden štúdiový album a dva single. Neskôr sa stala základom progresívne rockovej skupiny King Crimson.

Skupina vznikla v septembri 1967 v anglickom meste Bournemouth v Dorsete. Vtedy bratia Gilesovci, bubeník Michael a basgitarista Peter, hľadali cez inzerát spievajúceho klávesistu. Ozval sa im Robert Fripp, ktorý bol prijatý (ako nespievajúcí gitarista). Od konca roka 1967 do konca roka 1968 pôsobila kapela v Londýne a počas tohto obdobia natočila množstvo domácich demo nahrávok, nikdy však nehrala naživo. Táto dema onedlho zapôsobila na nahrávacia spoločnosť Decca Records, ktorej novo vzniknutá divízia Deram Records podpísala so skupinou nahrávací kontrakt. V apríli 1968 kapela nahrala svoj debutový album The Cheerful Insanity of Giles, Giles and Fripp (vydaný v septembri 1968) a dva single, všetky nahrávky ale komerčne prepadli.

Na jeseň 1968 sa k skupine pridal Ian McDonald (saxofón, flauta a klarinet) a bývalá speváčka skupiny Fairport Convention Judy Dyble. Ukazovala sa reálna šanca začať pracovať na ďalšom projekte. Žiaľ k tomu nedošlo. Na konci roka 1968 opustil skupinu basgitarista Peter Giles. Chcel sa venovať počitačom. Robert Fripp s Michaelom Gilesom a Ianom McDonaldom založil skupinu King Crimson. Peter Giles sa potom objavil na ich druhom albume In the Wake of Poseidon (1970), v 21. storočia hral v skupine 21st Century Schizoid Band. Michael Giles a Ian McDonald vydali v roku 1971 spoločný album McDonald and Giles.

Diskografia
Štúdiové albumy, LP
 1968 The Cheerful Insanity of Giles, Giles and Fripp
 2001 The Brondesbury Tapes (1968)

Kompilácie, LP, CD
 2001 Metaphormosis

Malé Platne, SP, single
 1968 One in a Million / Newlyweds
 1968 Thursday Morning / Elephant Song

 Referencie  

 Pramene a literatúra 
 Tamm, Eric: Robert Fripp: From King Crimson to Guitar Craft, Faber and Faber (1990), ISBN 0571129129
 Keeling, Andrew: The Concise Musical Guide to King Crimson and Robert Fripp (1969 - 1984), A Spaceward Publication FraKcman 2013, ISBN 9780957048959

 Zdroj 


Kategória:Progresívnorockové hudobné skupiny
Kategória:Britské hudobné skupiny